Ex parte dilecti filii Abbatis Trenorchiensis Cabilonensis diocesis nobis est oblata querela, quòd licet temporalis jurisdictio villæ Sancti Portiani Claromontensis diocesis totaliter pertineat ad prioratum ipsius villæ Trenorchiensi monasterio immediatè subjectum, Burgenses tamen ejusdem villæ, spiritu rebellionis assumpto, à jurisdictione dicti prioratûs se contra justitiam subtrahere molientes, quandam conjurationem, non sine multa temeritate, fecerunt ut dicti Abbatis gravem injuriam,  tam sui monasterii, quàm prioratûs ejusdem non modicam læsionem. Quare dictus Abbas nobis humiliter supplicavit, ut huic morbo antequam nimis invalesceret, curaremus per Sedis Apostolicæ providentiam obviare. Nè igitur dictorum Burgensium præsumpta temeritas, si punita non fuerit, sit aliis in exemplum, mandamus quatenùs dissolvens auctoritate nostrâ hujusmodi colligationes impietatis, quacumque firmitate vallentur, eosdem Burgenses ut præfato Abbati plenè satisfaciant de damnis  injuriis monasterio suo,  dicto prioratui ab eis hac occasione illatis,  quòd de cætero talia non præsumant, monitione præmissâ, per censuram ecclesiasticam appellatione remotâ præviâ ratione compescas. Datum Lugduni IV. Kalendas Novembris anno sexto.